**Referat af Direktionsmøde d. 10. marts 2017**

**Rektorsekretariatet**
Fredrik Bajers Vej 5
Postboks 159
9100 Aalborg

Sagsbehandler:
Ulla Gjørling
Telefon: 9940 3205
Email: ug@adm.aau.dk

Til stede: Per Michael Johansen, Inger Askehave, Antonino Castrone, Henrik Halkier, Rasmus Antoft, Eskild Holm Nielsen, Lars Hvilsted Rasmussen, Mogens Rysholt Poulsen, Søren Damgaard

Øvrige: Morten Winterberg, Ulla Gjørling, Bodil B. Christensen, Malene Gram, Jakob Stoustrup, Lars Døvling Andersen, Hanne Dauer Keller, Lisa Krogh Christensen, Pernille Lykkegaard Jensen (pkt. 3), Louise Bredgaard (pkt. 4)

Afbud: -

 Sagsnr.: 2017-013-00028

|  |  |
| --- | --- |
| **Dagsordenspunkt** | **Opfølgnings-ansvar** |
| 1. **Godkendelse af dagsorden**Godkendt.
 |  |
| 1. **Godkendelse af referat af direktionsmødet den 16. februar 2017**

Ingen kommentarer. |  |
| 1. **Uddannelsesberetninger for Det Sundhedsvidenskabelige og Det Samfundsvidenskabelige Fakultet**

*Bodil B. Christensen, Malene Gram, Jakob Stoustrup, Lars Døvling Andersen, Hanne Dauer Keller, Lisa Krogh Christensen, Pernille Lykkegaard Jensen deltog i behandlingen af punktet.*IA indledte med at sige, at prodekaner for uddannelse for alle fem fakulteter deltager i behandlingen af uddannelsesberetningerne for at sikre videndeling på tværs.Det Sundhedsvidenskabelige Fakultet ved chefkonsulent Bodil B. ChristensenBBC indledte med at orientere om uddannelsesberetningens tilblivelse i et samarbejde mellem studienævn, fakultetskontor, kvalitetsenhed mv. Selvevalueringen er kerneelementet i processen, som kører i et tre års langt rul, hvor anden omgang påbegyndes i foråret 2017. Årets vigtigste begivenhed på studiesiden har været dimissionen af de første læger. Fakultetet udbyder fire bacheloruddannelser, seks kandidatuddannelser og tre masteruddannelser. Sammenfattet har man på SUND arbejdet med kvalitetssikring i overensstemmelse med AAU’s kvalitetssikringssystem. SUND adskiller sig fra de øvrige fakulteter ved at have få, relativt store og indbyrdes ret forskellige uddannelser med rod i sundhedsvidenskabelige, tekniske og naturvidenskabelige fagligheder. Koblingen mellem disse er både fakultetets styrke, men betyder også, at forskellige problemstillinger skal adresseres forskelligt ved de forskellige uddannelser. Fokus i kvalitetsarbejdet har været på fastholdelse, beskæftigelse og forskningsdækning. Desuden arbejdes der kontinuert med at indsamle indikationer fra fx Uddannelseszoom mv. for at sikre det fulde billede og implementering af en generel kvalitetskultur, således at alle i organisationen kan blive bærende heraf. I årets kvalitetsarbejde har det været en udfordring at skabe balance mellem det lokalt reflekterende og det centralt systematiserende samt en manglende it-understøttelse af selvevalueringsprocessen. Der efterlyses generelt mere vidensbaseret information om, hvilke metoder der virker på de forskellige udfordringer. Endelig ser man det på SUND som en udfordring at skabe fornuftig økonomi i efter/videreuddannelsesaktiviteterne. Der ses fortsat et væsentligt frafald på Medicin med Industriel Specialisering (MedIS) og på Klinisk Videnskab og Teknologi. MedIS er desuden udfordret på beskæftigelse. Der er ingen ledighed efter 8. kvartal, men i 4-7. kvartal, som er udgangspunktet for den nationale måling, er mange dimittender fortsat i Nordjylland i håb om at få job her. SUND har som konsekvens reduceret optaget til 100. Det afdækkes desuden, om MedIS fremadrettet med fordel kunne benytte en kvote 2-model. Der etableres kvalitetssikring af kvalitetssikringen via en task-force herfor i SUND-ledelsen. EHN foreslog, at der gennemføres en analyse af indgangskarakter og frafald for at etablere viden og sikre basis for at indføre øget kvote 2-optag. Det Samfundsvidenskabelige Fakultet ved prodekan for uddannelse Malene GramDet Samfundsvidenskabelige Fakultet ser fortsat god søgning til uddannelserne og en generelt forbedring på en række af de kvalitetsparametre, som man måler sig på. Kvalitetskulturen slår igennem, og generelt ses øget kvalitet på fastlærerdækningen, færdiggørelse og fastholdelse og særligt ses fremgang på socialrådgiveruddannelsen. Man er desuden lykkedes med at rekruttere VIP på jura fra andre universiteter. De tilbageværende udfordringer samler sig i tre kategorier: at få de studerende til at falde til, ledighed på en række uddannelser og forskningsdækningen. I forhold til frafald og gennemførelse ses positiv bevægelse fra 2013 og frem, og der er en meget høj effektivitet. Endelig er overskridelse af den normerede studietid nedbragt de seneste tre år. Som konsekvens af studentertilbagemeldinger opløses fællessemestret på samfundsfag, statskundskab, økonomi og erhvervsøkonomi, og der indføres specialeworkshop på 9. semester i sociologi. Beskæftigelse er for nogle uddannelser fortsat en udfordring og er overordnet set SAMF’s største opmærksomhedspunkt. Der en positiv udvikling i den gennemsnitlige beskæftigelse for kandidater fra AAL. Der selvdimensioneres på yderligere fem uddannelser og er lagt loft på alle kandidatuddannelser undtagen it-kandidaten. Endelig sættes fx fokus på at undervise internationale erhvervsøkonomistuderende i dansk sprog, således at de i højere grad kan gå direkte i beskæftigelse efter dimission. Der skal fortsat arbejdes med fastholdelse og med at sikre succes for de nye førstesemestre. Der skal desuden sættes fokus på studieintensitet, og den ekspansive stillingsplan skal opretholdes for at øge fastlærerdækningen. I forhold til beskæftigelse tages færre studerende ind, der sikres højere grad af arbejdsmarkedsparathed, og der bygges bro til erhvervslivet. PMJ takkede prodekanerne for præsentationerne og åbnede for drøftelse og erfaringsudveksling.  | STS bedes overveje, om EHN’s forslag skal indtænkes i den strategi for fastholdelse, der er under udarbejdelse i STS og færdig til april. |
| 1. **Monitering af implementeringen af strategiens indsatser***Louise Bredgaard deltog i behandlingen af punktet.*

LB indledte med at bemærke, at indsamling af status var sket i forbindelse med indsamling af status til udviklingskontrakten. Som et led i moniteringen blev de direktionsansvarlige bedt om at vurdere, om der var emner, man ønskede at diskutere i plenum. Ingen havde meldt sådanne ind, hvorfor moniteringen alene bestod af et overbliksbillede over status for implementering af strategiens indsatser.Direktionen var enig om, at det tidligere besluttede niveau for monitering af implementering af strategiens indsatser ikke var tilstrækkeligt, og at man ønskede mere detaljeret præsentation af de enkelte indsatser og initiativer. Direktionen besluttede derfor at supplere moniteringsindsatsen med en løbende afrapportering, hvor de direktionsansvarlig får lejlighed til mundtligt at præsentere status for aktuelle indsatser. Der sættes således et ”status på strategien”-punkt på hvert eller hvert andet direktionsmøde. | RS udarbejder med udgangspunkt i handleplaner for de enkelte strategiindsatser en plan for, hvornår direktionsmedlemmerne skal præsentere status på strategiindsatser. Der udarbejdes en plan for 1-1½ år. |
| 1. **Administrative retningslinjer vedr. ferieafvikling samt ledelsesinstruks vedr. ferieadministration**

PMJ indledte med at referere til direktionens behandling af emnet på direktionsinternat i september 2016. Der er nu udarbejdet instruks, som HSU bedes forholde sig til. Ikke afholdt ferie kan ikke udbetales, og der kan overføres op til fem feriedage mellem ferieår, med mindre specielle forhold gør sig gældende. Allerede indgåede aftaler respekteres. Begrundelsen for instruksens ordlyd er todelt – dels er det væsentligt, at medarbejdere holder ferie og derved får et pusterum, og dels har universitetet store omkostninger til udbetaling, hvis ferie ikke afvikles. EHN kunne tilslutte sig notatet men gjorde opmærksom på en logisk brist i følgebrevet, hvoraf det fremgik, at ”*udbetaling af restferie medfører en større udgift for organisationen, som man ikke har budgetteret med*”. Da der er henlagt til ferie, skal sætningen ”*som man ikke har budgetteret med*” fjernes. EHN’s forslag til omformulering af følgebrev blev taget til efterretning. Endelig ønskede direktionen, at ordet ”administrativt” fjernes fra titlen. Direktionen tilsluttede sig herefter notatet til behandling på HSU-mødet den 19. april 2017. Efter tilslutning i HSU distribueres instruksen i ledelsesstrengen. Slutteligt drøftede direktionen systemunderstøttelse, hvortil MW kunne orientere om indførelse af Statens HR-modul, som i første omgang erstatter Scanpas, hvorimod model til registrering af ferie/fravær først forventes implementeret i 2019. ITS er bedt om indtil da at lave en håndholdt skal til ferieindberetningen. | HR skal orienteres om ændring i følgebrevet samt om fjernelse af ordet administrativ. |
| 1. **Status på økonomi (LUKKET PUNKT)**
 |  |
| 1. **Meddelelser**

PMJ orienterede:* Direktør i ministeriet Nikolaj Veje har varslet besøgsrunde på institutionerne og gæster AAU den 30. maj.
* AAU Science and Innovation Hub; der er etableret en styregruppe og ansat en ekstern rådgiver, der skriver byggeprogram på baggrund af et omfattende interviewprogram. Herefter igangsættes international projektkonkurrence.
* Årsfesten og Universitetsfesten har næsten udsolgt. 350 er tilmeldt den officielle del. Universitetsfesten kun 75 billetter tilbage (*to dage senere blev der meldt udsolgt).*

AC orienterede:* Møde med departementschef Agnete Gersing med deltagelse af rektorer og prorektorer. Indholdet var igangsættelse af en analyse af effekten af forskningsinvesteringer samt regeringens nedsættelse af et kvalitetsudvalg ifm uddannelser.
* AT-påbud i København behandles på direktionsmødet den 30. marts. AC og HR har afholdt midtvejsmøde med Crecea efter afholdelse af 10 fokusgruppemøder og 16 individuelle interviews. Primært unge forskere oplever vanskelighed ved at håndtere stor arbejdsmængde kombineret med usikkerhedsmomenter, manglende ledelse mv. Der ses store forskelle institutterne imellem. Interessant er det at konstatere, at VIP er glade for at arbejde på AAU og ikke ønsker at skifte job.
* EU-projektet Mobility for Life; det oprindelige tilbagebetalingskrav på 18,9 mio. er nu reduceret til 6,4 mio. kr., hvoraf AAU’s andel p.t. ser ud til maksimalt at blive 1,6 mio. Der er i forvejen hensat til (et beløb større end) dette tilbagebetalingskrav på projektet.

IA orienterede:* Tilfredshedsundersøgelse i Uddannelseszoom er offentliggjort. Analysen kører hvert andet år, og resultaterne af studieundersøgelse og dimittendundersøgelse er opdelt på uddannelsesniveau. AAU vil erstatte egen studiemiljøanalyse med denne og tilføje supplerende spørgsmål. Resultaterne for de enkelte institutioner afviger ikke meget. Dimittender fra AAU er i højere grad i beskæftigelse end landsgennemsnittet. IA opfordrede fakulteterne til at gennemgå resultaterne for egne uddannelser for at se, om der er noget, der er behov for at ændre på.
* Prækvalifikation – rektoratet ønsker ikke, at institutterne i indeværende år bruger tid på udvikling af nye uddannelser, med mindre der er helt særlige årsager hertil. Der skal arbejdes med institutionsakkreditering og gennemgang af uddannelsesporteføljen. Samtidig melder rektoratet, at man ikke ønsker yderligere vækst i uddannelsesporteføljen i København, og at det på sigt kan være nødvendigt at justere, således at uddannelsesudbuddet i København bliver unikt.
* Politik for bemanding. Alle fakulteter har arbejdet med udmøntningsnotater som konkretisering af politikken. Disse har været til gennemsyn i kvalitetsenheden, hvor man har vurderet, at der er behov for yderligere bearbejdning. Det er vigtigt, at prodekaner øger dialog med studieledere og institutledere om, hvordan man bemander uddannelserne.
* Studier med udfordring på beskæftigelse – der udarbejdes en plan for indsats på udvalgte uddannelser af AAU Karriere.
* Der igangsættes en analyse, som skal skabe vidensgrundlag for hvad der virker på hvilke beskæftigelsesudfordringer.
* Årets underviser – der er udarbejdet nye kriterier, som bringes i anvendelse fra næste år.

EHN bemærkede, at han har foreslået RA, at der udarbejdes en analyse, som ser på arbejdsmarkedet for dimittender om fem år. IA foreslår, at dette indarbejdes i eksisterende etablering af vidensgrundlag om beskæftigelse. I tilknytning hertil bemærkede IA og EHN behovet for at indskrive viden om internationale studerendes beskæftigelse i kommissoriet for analysen. LHR orienterede: * Han er udpeget som repræsentant for bestyrelse for ny regional sundhedsplatform.
* Han har modtaget en henvendelse fra Aalborg Kommune vedrørende vores arbejde om ligestilling og diversitet. Kommunen vil gerne samarbejde og få symbiose i udviklingen.

MRP orienterede om forestående fusion mellem MAKE og Fysik. Oplysningen er fortrolig indtil udmelding den 24. marts.  | RA skal et analyseforslag til LOV/AAU Karriere til inkorporering i den strategiske beskæftigelsesindsats forankret i AAU Karriere |
| 1. **Eventuelt**

PMJ orienterede om det kommende trivselsbarometer, hvor der ses marginal fald i tilfredsheden de fleste steder. HH orienterede om positiv akkreditering af uddannelserne i Kommunikation og Digitale Medier (tidligere Humanistisk Informatik). |  |